stanford-oval/wikipedia huggingface dataset:
Biswabhusan Harichandan

| Biswabhusan Harichandan |
| --- | --- |

Chhattisgarhin kuvernööri
 23. helmikuuta 2023  
Edeltäjä:  Anusuiya Uikey
Andhra Pradeshin kuvernööri
 24. heinäkuuta 2019 – 22. helmikuuta 2023  
Edeltäjä:  E. S. L. Narasimhan
Seuraaja:  Syed Abdul Nazeer
Henkilötiedot
Syntynyt: 3. elokuuta 1934 (ikä 90)
Tiedot
Puolue:  Intian kansanpuolue
Bishwabhusan Harichandan (s. 3. elokuuta 1934) on intialainen asianajaja, kirjailija ja poliitikko, joka on vuodesta 2023 alkaen toiminut Chhattisgarhin kuvernöörinä. Hän oli Andhra Pradeshin kuvernööri vuosina 2019–2023. Vuonna 1961 hän alkoi työskentelemään Odishan korkeimmassa oikeudessa. Kymmenen vuoden päästä hän siirtyi politiikkaan Intian kansanpuolueen edeltäjän Bharatiya Jana Sangh -puolueen riveissä. Kun Indira Gandhi julisti kansallisen hätätilan vuonna 1975 Harichandan joutui vankilaan vastustaessaan hätätilaa.
Kun Intian kansanpuolue perustettiin vuonna 1980 hän siirtyi siihen ja päätyi puolueensa Odishan yksikön puheenjohtajaksi. Odishan osavaltioparlamenttiin hänet äänestettiin lainsäätäjäksi viisi kertaa. Vuonna 1990 hän siirtyi viideksi vuodeksi Biju Janata Dal -puolueeseen, kunnes palasi takaisin Intian kansanpuolueeseen. Osavaltiopolitiikassa hän on toiminut useita kertoja Odishan osavaltiohallitusten eri ministerinviroissa.
Kirjailijana Harichandan on kirjoittanut useita orijankielisiä kirjoja sekä artikkeleita kotiosavaltionsa eri sanomalehtiin.
Zara Nelsova

Zara Nelsova 1940-luvulla.
Zara Nelsova (syntyjään Sarah Nelson tai Katznelson; 23. joulukuuta 1918 Winnipeg – 10. lokakuuta 2002 New York) oli kanadalaissyntyinen, vuonna 1953 Yhdysvaltain kansalaisuuden saanut sellisti ja pedagogi. Hänen opettajiensa joukossa olivat Dezső Mahalek ja Pablo Casals.
Nelsova muutti perheineen Englantiin vuonna 1928 ja perusti siskojensa (pianistin ja viulistin) kanssa Canadian Trion, joka desiintyi Wigmore Hallissa kaudella 1928–1929 ja jatkoi toimintaansa vuoteen 1939 saakka. Resitaalidebyyttinsä Nelsova teki Lontoossa vuoden 1930 paikkeilla, ja konserttosolistina hän esiintyi ensimmäistä kertaa vuotta myöhemmin Malcolm Sargentin johtaman Lontoon sinfoniaorkesterin kanssa. Trion kanssa Nelsova kiersi Australiassa ja Afrikassa.
Vuonna 1939 Nelsova palasi Kanadaan, jossa hän vuosina 1940–1943 toimi Toronton sinfoniaorkesterin ensisellistinä. 1940-luvun alussa hän myös muodosti toisen Canadian Trio -nimisen kokoonpanon, kumppaneinaan tällä kertaa Kathleen Parlow ja Ernest MacMillan. Hän pääsi opettamaan The Royal Conservatory of Musiciin, ja New Yorkissa hän teki ensiesiintymisensä New Yorkin kaupungintalolla vuonna 1942. Vuonna 1966 hänestä tuli ensimmäinen Neuvostoliitossa kiertueen tehnyt pohjoisamerikkalaissellisti. Kaikkiaan hän esiintyi yli kolmenkymmenen orkesterin solistina. Hän esitti Euroopassa ensimmäisenä Samuel Barberin sellokonserton, jonka hän myös levytti.
Vuoteen 1990 saakka Nelsova piti jopa 80 vuosittaista esitystä; vuonna 1997 hän jätti laajamittaisen esiintymisen keskittyäkseen opetustyöhön. Hän toimi opetustehtävissä vuosina 1962–2002 Juilliard Schoolissa ja opetti myös Rutgersin yliopistossa. Hänen oppilaidensa joukossa olivat Lotte Brott ja Denis Brott.
Nelsovan soittamien instrumenttien joukossa olivat vuoden 1726 Stradivarius-sello ja vuoden 1735 Pietro Guarneriuksen sello.
Yötä vastaanottamaan

| ”Yötä vastaanottamaan” Yö |
| --- | --- | --- |

Singlen tiedot
 Albumilta: Satelliitti
 Äänitetty : Finnvox-studio, Helsinki ja Headline-studio, Tampere 1996
 Julkaistu: toukokuu 1996
 Formaatti: CD-single
 Tuottaja(t): Jani Viitanen ja T. T. Oksala
 Tyylilaji: suomirock
 Levy-yhtiö: Poko Rekords
Listasijoitukset
 Suomen virallinen lista: 8. (21/1996)
Yön muut singlet
| ”Sua muistoistani pois en saa” 1995 | ”Yötä vastaanottamaan” 1996 | ”Joulu omin päin” 1996 |
Yötä vastaanottamaan on toukokuussa 1996 ilmestynyt Yön CD-single, jonka nimikappale on samaan aikaan julkaistulta uudelta studioalbumilta Satelliitti. Toinen kappale ”Kesäaikaan” on versio Ernos-yhtyeen vuoden 1970 käännöshitistä. Alun perin sen levytti brittiläinen Mungo Jerry nimellä ”In the Summertime”.
Single nousi Suomen viralliselle listalle viiden viikon ajaksi ja oli korkeimmillaan sijalla 8.
Muusikot

Olli Lindholm – laulu
Markku Petander – kitara
Jani Viitanen – kitara, kosketinsoittimet, taustalaulu
Jesu Hämäläinen – basso, kosketinsoittimet
Frogley – rummut, laulu (2)
Kappaleet

Yötä vastaanottamaan – 3.31 (säv. Olli Lindholm, san. Pauli Hanhiniemi)
Kesäaikaan – 2.42 (säv. Ray Dorset, san. Tuula Valkama)
BitChute

| BitChute |
| --- | --- |
Verkkosivusto:  bitchute.com
Kotipaikka:  Yhdistynyt kuningaskunta
Kaupallinen:  Kyllä
Tyyppi:  Videopalvelu
Kielet:  englanti
Omistaja:  Bit Chute Limited
Avattu:  tammikuu 2017
Similarweb-sija:  4 104. (kesäkuu 2023)
Nykyinen tila:  aktiivinen
BitChute on videonjakopalvelu, joka avattiin tammikuussa 2017 vaihtoehdoksi YouTubelle palvelun lisääntyvien sisältörajoitusten vuoksi. BitChuten oman kuvauksen mukaan se tarjoaa palvelun, jota sisällöntuottajat voivat käyttää ideoidensa vapaaseen ilmaisemiseen. BitChute sallii YouTubesta poistettuja vihasisältöisiä videoita, oikeistolaisia sisältöjä ja salaliittoteorioita. BitChute on joidenkin kommentaattoreiden mukaan kasvanut muiden videonlevityssivustojen cancel-kulttuurin ja sananvapauteen kohdistuvien hyökkäysten myötä. Palvelun suosio kasvoi marraskuussa 2020, kun YouTube poisti palvelustaan viraalisesti levinneen Plandemic-videon, jolla esitettiin COVID-19-virukseen liittyviä salaliittoteorioita. Palvelua käyttävät antisemitistiset ja QAnon-salaliittoteoreetikot.
Palvelua perustettaessa sen väitettiin käyttävän hajautettua WebTorrent-vertaisverkkotekniikkaa videoiden jakamiseen sisällön vaativaa kaistaa vähentääkseen.
Palvelu näyttää kuitenkin luopuneen tästä tekniikasta jossain vaiheessa ja nykyisin videot ladataan suoraan palvelun palvelimilta. [lähde? ]
BitChute ei näytä videoissa lainkaan mainoksia, sen sijaan käyttäjät voivat suoraan tukea videoiden tekijöitä.
Marraskuussa 2018 PayPal sulki palvelun tunnukset, mikä vaikeutti sen maksuliikennettä.
Believe (Justin Bieberin albumi)

| Believe Justin Bieber |
| --- | --- | --- |

Studioalbumin tiedot
 Julkaistu: 15. kesäkuuta 2012
 Tyylilaji: pop, R&B
 Kesto: 48.09
 Levy-yhtiö: Island
Listasijoitukset
  Billboard 200: 1.  Suomen virallinen lista: 3.
Justin Bieberin muut studioalbumit
| Under the Mistletoe 2011 | Believe 2012 | Purpose 2015 |
Singlet albumilta Boyfriend
 ”Boyfriend” Julkaistu: 26. maaliskuuta 2012  ”As Long as You Love Me” Julkaistu: 10. heinäkuuta 2012  ”Beauty and a Beat” Julkaistu: 24. lokakuuta 2012  ”Right Here” Julkaistu: 5. helmikuuta 2013  ”All Around the World” Julkaistu: 26. helmikuuta 2013
Believe on kanadalaisen laulajan Justin Bieberin kolmas studioalbumi, joka julkaistiin 15. kesäkuuta 2012. Albumi nousi listaykköseksi Yhdysvaltojen Billboard 200 -listalla.
Singlet

Albumin ensimmäinen single ”Boyfriend” julkaistiin 26. maaliskuuta 2012, ja se nousi toiselle sijalle Yhdysvaltojen Billboard Hot 100 -singlelistalla, minkä lisäksi se oli iTunesin myydyin kappale 32 maassa. Singleä myytiin 521 000 digitaalista kappaletta ensimmäisellä viikolla, mikä on historian parhaita viikkomyyntejä digitaaliselle julkaisulle. Lisäksi kappaleen musiikkivideo teki katsojaennätyksen Vevo-videopalvelussa. Videota katsottiin 8 miljoonaa kertaa 24 tunnin sisällä sen lataamisesta.
Albumin kolmantena singlenä julkaistiin ”Beauty and a Beat” 24. lokakuuta 2012. Bieber rikkoi toistamiseen ennätyksen Vevo-videopalvelun katsotuimpana videona 24 tunnin aikana videon lataamisesta. Musiikkivideo keräsi vuorokaudessa 10,6 miljoonaa näyttökertaa.
Julkaisu ja vastaanotto

Believe julkaistiin 15. kesäkuuta 2012. Albumia myytiin Yhdysvalloissa 374 000 kappaletta sen julkaisua seuranneen viikon aikana, ja se nousi Billboard 200 -albumilistan kärkeen. Marraskuuhun 2012 mennessä albumia oli myyty Yhdysvalloissa platinaan oikeuttava määrä eli yli miljoona kappaletta. 20. toukokuuta 2016 Yhdysvaltain levyteollisuutta edustava RIAA-järjestö ilmoitti, että albumi on myynyt Yhdysvalloissa kolminkertaista platinaa eli kolme miljoonaa kappaletta.
Julkaisu ja vastaanotto > Arvostelut

Metacritic: 68/100
Allmusic:
Rolling Stone:
Believe Acoustic

29. tammikuuta 2013 Bieber julkaisi Believe Acoustic -nimisen remix-albumin, joka sisälsi akustisia versioita Believe-albumin kappaleista sekä kolme uutta kappaletta (”Nothing Like Us”, ”Yellow Raincoat” ja ”I Would”). Albumi nousi Billboard 200 -albumilistan ykköseksi.
Kappaleet

All Around the World – 4.04
Boyfriend – 2.51
As Long as You Love Me – 3.49
Catching Feelings – 3.54
Take You – 3.40
"Right Here – 3.24
Fall – 4.08
Die in Your Arms – 3.57
Thought of You – 3.50
Beauty and a Beat – 3.48
One Love – 3.54
Be Alright – 3.09
Believe – 3.42
Deluxe Edition
Out of Town Girl – 3.33
She Don't Like the Lights – 3.59
Maria – 4.08
Spotify
Fairytale – 3.12
Aiheesta muualla

Believe Discogsissa (englanniksi)
Andreas Karlsson

| Andreas Karlsson |
| --- | --- |

Henkilötiedot
Syntynyt: 19. elokuuta 1975 (ikä 49) Ludvika, Ruotsi
Kansalaisuus:   Ruotsi
Jääkiekkoilija
Lempinimi:  Pastorn
Pelipaikka:  keskushyökkääjä
Maila:  vasen
Pituus:  191 cm
Paino:  92 kg
Pelaajaura
Pääsarjaura:  1992–2011
Seurat:  Leksands IF (SEL) Orlando Solar Bears (IHL) Atlanta Thrashers (NHL) Chicago Wolves (AHL) EHC Basel (NLA) HV71 (SEL) Tampa Bay Lightning (NHL) Frölunda HC (SEL)
NHL-varaus:  148. varaus, 1993 Calgary Flames
Andreas Karlsson (s. 19. elokuuta 1975 Ludvika, Ruotsi) on ruotsalainen entinen jääkiekkoilija ja maailmanmestari, joka pelasi urallaan yhteensä 264 runkosarjaottelua NHL:ssä tehden niissä tehot 16+35=51. Jäähyminuutteja tuli 72. Karlsson oli isokokoinen puolustava sentteri, joka pelasi myös kotimaassaan yhteensä 377 Elitserienin runkosarjaottelua tehden tehot 102+121=223.
Ura

Karlsson oli IFK Munkforsin kasvatti, mutta hän aloitti ammattilaisuransa Leksandissa. Karlsson debytoi Elitserienissä kaudella 1992–1993, jolloin hän pelasi 13 ottelua. Karlsson pelasi Leksandissa kevääseen 1999 asti ja teki siellä parhaimmillaan 33 pistettä kaudella 1998–1999. Kesällä 1993 Calgary Flames varasi hänet kuudennella kierroksella numerolla 148. Karlsson ei kuitenkaan siirtynyt Flamesiin, vaan hänen oikeudet kaupattiin kesällä 1999 uuteen vastaperustettuun seuraan, Atlanta Thrashersiin.
Tulokaskaudella 1999–2000 Karlsson teki 51 NHL-ottelussa tehot 5+9=14. Hän pelasi osan kaudestaan myös IHL-joukkue Orlando Solar Bearsissa. Karlsson pelasi koko kauden 2000–2001 Thrashersissä ja teki 61 ottelussa tehot 5+11=16. Tehot olivat hänen yhden kauden henkilökohtainen piste-ennätys NHL:ssä. Kaudella 2001–2002 Karlsson haki taas pelituntumaa farmista, tällä kertaa AHL-joukkue Chicago Wolvesista. Hän oli voittamassa joukkueessa Calder Cupia keväällä 2002. Kauden 2002–2003 Karlsson pelasi kokonaan Wolvesissa.
Karlsson palasi kaudeksi 2003–2004 Eurooppaan ja siirtyi sveitsiläiseen EHC Baseliin. Hän palasi kotimaahansa kaudeksi 2004–2005 ja siirtyi HV71:n riveihin. Kaudella 2005–2006 Karlsson voitti koko Elitserienin piste- ja maalipörssin tehoilla 26+29=55. Hänet valittiin kauden päätteeksi Elitserienin arvokkaimmaksi pelaajaksi ja Ruotsin tähdistökentälliseen.
Kaudeksi 2006–2007 Karlsson palasi NHL:ään ja siirtyi Tampa Bay Lightningin riveihin. Hän pelasi siellä kaksi kautta, molemmat kokonaan NHL:ssä. Karlsson pelasi kuitenkin lähinnä kolmosketjussa, eikä kerännyt paljon pisteitä. Hän palasi kaudeksi 2008–2009 Elitserieniin ja siirtyi Frölunda HC:n riveihin kolmivuotisella sopimuksella. Kaksi ensimmäistä kautta ovat jääneet vain 11 ja 15 ottelun mittaisiksi loukkaantumisten takia.
Myös kausi 2010–2011 jäi Karlssonilla vain 35 ottelun mittaiseksi loukkaantumisen takia. Hän lopetti uransa maaliskuussa 2011.
Maajoukkue

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Riika 2006 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Alberta 1995 | jääkiekko |  |
Karlsson pelasi MM-kilpailuissa vuosina 1996 ja 2006. Vuonna 2006 hän voitti maailmanmestaruuden ja pelasi kisoissa piste per peli -tahtia.
Karlsson pelasi myös alle 20-vuotiaiden MM-kilpailuissa 1995 voittaen pronssia sekä alle 18-vuotiaiden EM-kisoissa 1993 voittaen kultaa.
Bit

Bit tai BIT voi tarkoittaa jotain seuraavista:
bitti tietotekniikassa
built-in test, laitteen itsediagnostiikkatoiminto
BIT Numerical Mathematics, matematiikan aikakauslehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bit”, voi hakea sivunnimihaulla, laajalla sivunnimihaulla tai tekstihaulla.
Barbora Štefková

| Barbora Štefková |
| --- | --- |

Henkilötiedot
Syntynyt: 4. huhtikuuta 1995 (ikä 29)
Kansalaisuus:   Tšekki
Tennispelaaja
Pituus:  174 cm
Kätisyys:  oikea
Palkintorahat:  226 047 USD
Kaksinpeli
Paras sijoitus:  154. (27.2.2017)
Voitot/tappiot:  174–122
Grand Slam -turnauksissa
Wimbledon:  1. kierros (2018)
Nelinpeli
Paras sijoitus:  156. (25.6.2018)
Voitot/tappiot:  107–69
Aiheesta muualla
ITF
WTA
Barbora Štefková (s. 4. huhtikuuta 1995 Olomouc) on tšekkiläinen tennispelaaja. Hän on ollut parhaimmillaan kaksinpelissä WTA-listan sijalla 154 helmikuussa 2017 ja nelinpelissä sijalla 156 kesäkuussa 2018.
Vuonna 2016 Štefková nousi maailmanlistalla yli 100 sijaa sijalle 154, ja voitti uransa ensimmäisen top 50 -pelaajan Annika Beckin Quebecissä, ensimmäisessä WTA-pääsarjaottelussaan. Maaliskuussa 2017 Štefkován molempiin ranteisiin iski kipu, jota ei voitu diagnosoida. Hän oli sivussa kahdeksan kuukautta, ja palasi kentille marraskuussa 2017. Štefková pääsi suojatun rankingin turvin mukaan vuoden 2018 Wimbledonin pääsarjaan, vaikka oli maailmanlistalla vasta sijalla 715. Hän eteni sieltä mukaan pääsarjaan.
Aiheesta muualla

Barbora Štefková WTA:n sivuilla (englanniksi)
Barbora Štefková ITF:n sivuilla (englanniksi)
Aleksandr Lazutkin

| Aleksandr Ivanovitš Lazutkin |
| --- | --- |
 Aleksandr Lazutkin
Henkilötiedot
Syntynyt: 30. lokakuuta 1957 (ikä 66)  Moskova, Neuvostoliitto
Kansalaisuus:   Venäjä
Ura
Tyyppi:  Avaruuslennolle osallistuja
Aika avaruudessa:  184 vuorokautta
Valittu avaruuslentäjäksi:  3. maaliskuuta 1992
Lennot

:  Sojuz TM-25
 
Aleksandr Ivanovitš Lazutkin (ven. Александр Иванович Лазуткин, s. 30. lokakuuta 1957 Moskova, Neuvostoliitto) on entinen kosmonautti.
Lazutkin on naimisissa, ja perheessä on kaksi lasta. Hänet valittiin kosmonauttikoulutukseen 3. maaliskuuta 1992, ja hän lensi 10. helmikuuta 1997 Sojuz TM-25 -lennolla Mir-avaruusasemalle ja palasi 184 vuorokauden päästä.
Aiheesta muualla

Biographie auf spacefacts.de
Biographische Daten auf kursknet.ru (Arkistoitu – Internet Archive)
Baturyn

| Baturyn (Бату́рин) |
| --- | --- |
 Baturynin linnoitus
 lippu:  vaakuna
 Tšernihivin alue Ukrainassa, alla kaupungin sijainti alueella
 Baturyn
 Koordinaatit: 51.3413°N, 32.8778°E 
Valtio:  Ukraina
Alue:  Tšernihivin alue
Piiri:  Nižynin piiri
Pinta-ala:  
 – Kokonaispinta-ala:  9,07 km²
Väkiluku (2021):  2 458
Aikavyöhyke:  UTC+2
 – Kesäaika:  UTC+3
Postinumero:  16512
Suuntanumero(t):  +380 4635
Infobox OKVirheellinen NIMI-arvo: 
Baturyn (ukr. Батурин) on kaupunkityyppinen taajama Ukrainan Tšernihivin alueella Seimjoen varrella. Baturyn on historiallinen kaupunki ja entinen Kasakkahetmanaatin (1649–1764) pääkaupunki. Nimi tulee ukrainankielisestä sanasta batura (ukr. Батурa), joka tarkoittaa tornia, linnoitusta tai pientä varuskuntaa. Baturyn onkin ollut historiansa aikana merkittävässä asemassa rajavartiopaikkana ja sotilaallisena keskuksena. Baturyn on osa Nižynin piiriä. Vuoden 2021 alussa Baturynin taajamassa arvioitiin asuvan 2 458 henkeä.
Historia > Varhaishistoria

1000-luvulla paikalla sijaitsi pieni rajavartiovaruskunta. Vuonna 1275 mongolit valloittivat ja tuhosivat varustukset hyökätessään Kiovan Rusiin. Paikalle rakennettiin uusi varuskunta 1500-luvulla. Se liitettiin 1620-luvulla Puola-Liettuaan, ja entisen varustuksen paikalle rakennettiin linna. Venäjän armeija valloitti linnan väliaikaisesti ja hävitti sen Smolenskin sodassa (1632–1634). Puolalaiset rakensivat paikalle vanhan linnan ympärille kuitenkin entistä suuremman linnoitusvarustuksen.
Historia > Kasakkahetmanaatti

Vuonna 1648 ukrainalaiset kasakat valloittivat linnan puolalaisilta. Siitä tuli paikallisen kasakkakomppanian keskus ja myöhemmin koko Kasakkahetmanaatin pääkaupunki. Aseman oli tarkoitus olla vain väliaikainen, mutta Baturyn oli hetmanaatin pääkaupunki kymmeniä vuosia. Varsinkin Ivan Mazepan valtakaudella (1687–1708) Baturynista tuli yksi varhaismodernin nykyisen Ukrainan alueen tärkeimmistä ja rikkaimmista keskuksista. Kaupunki oli merkittävä esiteollinen keskus, jossa työskenteli seppiä, metallinvalajia, kultaseppiä, lasimestareita ja aseseppiä.
Mazepa rakennutti kaupunkiin Pyhän kolminaisuuden katedraalin (1692), Pyhän Nikolain kirkon (1696–1698) ja neljä puukirkkoa. Lisäksi kaupunkiin kohosivat esimerkiksi diplomaattien ja lakimiesten kouluttamiseen tarkoitettu oppilaitos ja Mazepan oma barokkityyliä jäljitellyt palatsi.
Baturynista tuli merkittävä Moskovan valtaa kyseenalaistanut sotilaallinen kapinakeskus. Kasakat liittoutuivat venäläisiä vastaan taistelleen Ruotsin kuninkaan Kaarle XII:n kanssa, ja 29. lokakuuta 1708 tsaari Pietari I Suuri määräsi armeijansa tuhoamaan Baturynin. Sotamarsalkka Aleksandr Menšikovin johtama 10 000 miehen armeija onnistui murtamaan kasakoiden puolustuksen. Kaikki linnoituksen puolustajat, noin 6 000 – 7 000 miestä, mutta myös naiset ja lapset tapettiin, ilmeisesti varoituksena ja opetuksena muille hetmanaatin kaupungeille ja linnoituksille. Hyökkääjät ryöstivät linnoituksen ja kaupungin kirkot. Uhreja on myöhemmin arvioitu olleen kaikkiaan 11 000 – 14 000.
Historia > Myöhemmät vaiheet

Hetmanaatti taipui hyökkäyksen jälkeen osaksi Venäjän keisarikuntaa, mutta hetmanaattikasakka Kyrylo Rozumovsky rakensi kaupungin vielä uudestaan (1750–1764). Sen merkitys kuitenkin taantui 1800- ja 1900-luvuilla. Neuvostoliiton (1922–1991) aikana osa jäljelle jääneistä historiallisista rakennuksista ja kirkoista tuhottiin.
Ukrainan itsenäistyttyä 1991 Baturynista tuli tärkeä tutkimuskohde. Kaupunkiin avattiin hetmanaattipääkaupungin kansallinen tutkimuskeskus ja museo vuonna 1994. Historiallisia rakennuksia entistettiin, ja paikalle rakennettiin uusi kirkko kansainvälisellä tuella.
Kuvagalleria

Pokrovskan kirkko
Baturynin linnoitus
Kotšubejivskin puisto
Linnoituksen kirkko
Rakennus Baturynissa
Barrikadnajan metroasema

| Barrikadnaja (Баррикадная) |
| --- | --- |

 Moskovan metro 
Perustiedot
Metrolinjat:  Tagansko-Krasnopresnenskaja
Sijainti:  55.7612°N, 37.5795°E
Paikkakunta:  Moskova, Venäjä
Avattu:  30. joulukuuta 1972
Rakenne
Tyyppi:  tunneliasema
Barrikadnaja (ven. Баррикадная) on yksi Moskovan metron asemista. Se avattiin 30. joulukuuta 1972.
Alžbeta Ferencová

Alžbeta Ferencová
| --- | --- |
Syntynyt:  16. marraskuuta 1991  (32 vuotta) Prešov  
muokkaa - muokkaa wikitekstiä - muokkaa Wikidataa
Alžbeta Ferencová, taiteilijanimeltään Zea (s. 1991) on slovakialainen tanssija, näyttelijä ja muusikko. Hän näyttelee nimiroolia TV-sarjassa Iveta. Hän on näytellyt myös TV-sarjoissa Panelák ja Policie Hva sekä ollut juontajana Tšekin television onnenpyörässä. Alkujaan hän tuli tunnetuksi osallistuttuaan vuonna 2010 Slovakian Miss Universum -kilpailuun. Vuonna 2013 hän osallistui  ForSomeone-yhtyeen jäsenenä Slovakian  Got Talent -kilpailuun. ForSomeonen jälkeen Ferencová jatkoi soolouralla käyttäen taiteilijaniemä Zea ja julkaisi 2020 EP:n Burning Light. Ferencová on Slovakian romani ja hänen isoisoäitinsä on näytelmäkirjailija Elena Lacková. Vuonna 2023 elokuvaohjaaja Vera Lacková julkaisi dokumenttielokuvan O Baripen joka tarkastelee kahden eri sukupolven romaninaisen elämän haasteita ja saavutuksia.
Yön saalistajat

Yön saalistajat on seuraavien elokuvien nimi:
Yön saalistajat, suomalainen elokuva vuodelta 1984
Yön saalistajat (Single Bars, Single Women), yhdysvaltalainen elokuva vuodelta 1984
Australian avoin tennisturnaus 2010

Vuoden 2010 Australian avoin tennisturnaus pelattiin 18. tammikuuta – 31. tammikuuta 2010 Melbournessa. Kaksinpelien puolustavat mestarit olivat miehissä Espanjan Rafael Nadal ja naisissa Yhdysvaltojen Serena Williams. Nelinpelien puolustavat mestarit olivat miehissä Yhdysvaltojen Bob Bryan ja Mike Bryan ja naisissa Yhdysvaltojen Serena Williams ja Venus Williams. Sekanelinpelien puolustava mestaripari oli Intian Sania Mirza ja  Mahesh Bhupathi.
Loppukierrokset > Avain

k. = keskeytti
luov. = luovutusvoitto
Loppukierrokset > Naisten kaksinpeli

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 4. kierros | 4. kierros | 4. kierros | 4. kierros | 4. kierros |   |   | Puolivälierät | Puolivälierät | Puolivälierät | Puolivälierät | Puolivälierät |   |   | Välierät | Välierät | Välierät | Välierät | Välierät |   |   | Loppuottelu | Loppuottelu | Loppuottelu | Loppuottelu | Loppuottelu |

| 1 |   Serena Williams | 6 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
| 13 |   Samantha Stosur | 4 | 2 |  |   |   | 1 |   Serena Williams | 4 | 7 | 6 |   |  |  |  |  |  |  |  |  |  |  |  |  |  |
| 9 |   Vera Zvonarjova | 6 | 4 | 0 |   |   | 7 |   Viktoryja Azarenka | 6 | 64 | 2 |   |  |  |  |  |  |  |  |  |  |  |  |  |  |
| 7 |   Viktoryja Azarenka | 4 | 6 | 6 |   |   |   |   |   |   |   |   |   | 1 |   Serena Williams | 7 | 7 |  |   |  |  |  |  |  |  |
| 4 |   Caroline Wozniacki | 4 | 3 |  |   |   |   |   |   |   |   |   |   | 16 |   Li Na | 64 | 61 |  |   |  |  |  |  |  |  |
| 16 |   Li Na | 6 | 6 |  |   |   | 16 |   Li Na | 2 | 7 | 7 |   |  |  |  |  |  |  |   |  |  |  |  |  |  |
| 17 |   Francesca Schiavone | 6 | 2 | 1 |   |   | 6 |   Venus Williams | 6 | 64 | 5 |   |  |  |  |  |  |  |   |  |  |  |  |  |  |
| 6 |   Venus Williams | 3 | 6 | 6 |   |   |   |   |   |   |   |   |   |   |   |   |   |   |   |   | 1 |   Serena Williams | 6 | 3 | 6 |
|   |   Justine Henin | 7 | 1 | 6 |   |   |   |   |   |   |   |   |   |   |   |   |   |   |   |   |   |   Justine Henin | 4 | 6 | 2 |
|   |   Yanina Wickmayer | 63 | 6 | 3 |   |   |   |   Justine Henin | 7 | 7 |  |   |  |  |  |  |  |  |   |  |  |  |  |  |  |
| 19 |   Nadja Petrova | 6 | 3 | 6 |   |   | 19 |   Nadja Petrova | 63 | 5 |  |   |  |  |  |  |  |  |   |  |  |  |  |  |  |
| 3 |   Svetlana Kuznetsova | 3 | 6 | 1 |   |   |   |   |   |   |   |   |   |   |   Justine Henin | 6 | 6 |  |   |  |  |  |  |  |  |
| 31 |   Alona Bondarenko | 65 | 4 |  |   |   |   |   |   |   |   |   |   |   |   Zheng Jie | 1 | 0 |  |   |  |  |  |  |  |  |
|   |   Zheng Jie | 7 | 6 |  |   |   |   |   Zheng Jie | 6 | 6 |  |   |  |  |  |  |  |  |  |  |  |  |  |  |  |
|   |   Marija Kirilenko | 5 |  |  |   |   |   |   Marija Kirilenko | 1 | 3 |  |   |  |  |  |  |  |  |  |  |  |  |  |  |  |
| 2 |   Dinara Safina | 4 | k. |  |   |  |  |  |  |  |  |  |  |  |  |  |  |  |  |  |  |  |  |  |  |